CELEX: 22007D0029
Language: bg
Date: 2007-04-27 00:00:00
Title: Решение на Съвместния комитет на ЕИП № 29/2007 от 27 април 2007 година за изменение на приложение XV Държавна помощ към Споразумението за ЕИП

9.8.2007   
            
            
               BG
            
            
               Официален вестник на Европейския съюз
            
            
               L 209/52
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 29/2007
   от 27 април 2007 година
   за изменение на приложение XV „Държавна помощ“ към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално член 98 от него,
   като има предвид, че:
   
               (1)
            
            
               Приложение XV към споразумението беше изменено с Решение № 157/2006 на Съвместния комитет на ЕИП от 8 декември 2006 г. (1)
               
            
         
               (2)
            
            
               Регламент (ЕО) № 1998/2006 на Комисията от 15 декември 2006 г. за прилагане на членове 87 и 88 от Договора за Европейската общност за помощта de minimis
                   (2) следва да бъде включен в споразумението,
            
         РЕШИ:
   Член 1
   След точка 1д (Регламент (ЕО) № 69/2001 на Комисията) от приложение XV към споразумението се добавя следната точка:
   
      
                  „1да.
               
               
                  
                     32006 R 1998: Регламент (ЕО) № 1998/2006 на Комисията от 15 декември 2006 г. за прилагане на членове 87 и 88 от Договора за Европейската общност за помощта de minimis (ОВ L 379, 28.12.2006 г., стр. 5).
                  За целите на настоящото споразумение разпоредбите на регламента се адаптират по следния начин:
                  
                              a)
                           
                           
                              в член 1, параграф 1 се добавя следният текст: „Настоящият регламент не се прилага за сектори, които не са обхванати от членове от 61 до 64 от Споразумението за ЕИП.“;
                           
                        
                              б)
                           
                           
                              думите „член 87, параграф 1 от Договора“ се заменят с думите „член 61, параграф 1 от Споразумението за ЕИП“;
                           
                        
                              в)
                           
                           
                              думите „член 88, параграф 3 от Договора за ЕО“ се заменят с думите „член 1, параграф 3 от протокол 3 към Споразумението за надзор и съд“.“
                           
                        
            
   Член 2
   Текстовете на Регламент (ЕО) № 1998/2006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 27 април 2007 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 89, 29.3.2007 г., стр. 33.
   
      (2)  ОВ L 379, 28.12.2006 г., стр. 5.
   
      (3)  Без отбелязани конституционни изисквания.